ddrg/super_eurlex huggingface dataset:
A Bizottság 2513/98/EK rendelete

(1998. november 20.)

a gabonafélékkel kapcsolatos export-visszatérítés nyújtására és a gabonafélék piacán bekövetkező zavarok esetén hozandó intézkedésekre vonatkozóan az 1766/92/EGK tanácsi rendelet alkalmazásának egyes részletes szabályainak megállapításáról szóló 1501/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 923/96/EK bizottsági rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 13. cikkének (11) bekezdésére,

mivel a legutóbb a 2094/98/EK rendelettel [3] módosított 1501/95/EK bizottsági rendelet [4] értelmében a feldolgozott termékek export-visszatérítésének kiszámítása érdekében ismerni kell az alkalmazandó feldolgozási együtthatókat; mivel ezek az együtthatók tulajdonképpen az említett rendelet I. mellékletében felsorolt számértékek; mivel, tekintettel az ágazat technikai fejlődésére, a pörköletlen és pörkölt malátára megállapított számértékeket módosítani kell; mivel a 2094/98/EK rendelet módosítja ezeket a együtthatókat;

mivel az új együtthatókat 1998. szeptember 1-jétől kell alkalmazni; mivel azonban a szeptemberben felhasznált maláta kiviteli engedélye esetében az említett rendelet által előírt változás előtt érvényben lévő együtthatókat kell továbbra is alkalmazni a havi emelkedés kiszámítása céljából;

mivel az e rendeletben foglalt intézkedések összhangban vannak a Gabonapiaci Irányítóbizottságának véleményével,

ELFOGADTA EZT A RENDELETET:

1. cikk

Az 1501/95/EK rendelet I. mellékletének utolsó oszlopában található, az 11071019 és 11071099 vámtarifaszám alá tartozó pörköletlen malátára és az 11072000 vámtarifaszám alá tartozó pörkölt malátára egyenként vonatkozó 1300, valamint 1520 értékeket az 1270 és 1490 értékek váltják fel.

2. cikk

A 2094/98/EK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Rendelkezéseit 1998. szeptember 1-jétől kell alkalmazni.

Az 1998. szeptember 1-je és 30-a között felhasznált kiviteli engedélyek esetében azonban a havi áremelkedés összegét az 1998. szeptember 1-je előtt érvényben lévő feldolgozási együtthatók alapján kell kiszámítani.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 20-án.

a Bizottság részéről

Franz Fischler

a Bizottság tagja

[1] HL L 126., 1996.5.24., 37. o.

[2] HL L 181., 1992.7.1., 21. o.

[3] HL L 266., 1998.10.1., 61. o.

[4] HL L 147., 1995.6.30., 7. o.

--------------------------------------------------
A Bizottság 417/98/EK rendelete

(1998. február 20.)

a Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő nyújtásáról szóló 429/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1587/96/EK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 7a. cikke (3) bekezdésére,

mivel a legutóbb az 1802/95/EK rendelettel [3] módosított 429/90/EGK bizottsági rendelet [4] a 19/98/EK bizottsági rendelet [5] általi felfüggesztéséig pályázati felhívás útján történő támogatás nyújtását írta elő a piacról származó vajból vagy tejszínből készített és a Közösségben közvetlen fogyasztásra szánt vajkoncentrátumra vonatkozóan; mivel a támogatásra való jogosultság érdekében a vajkoncentrátum előállításának, a jelölőanyagok hozzáadásának és a csomagolásnak a pályázatok benyújtásának határidejétől számított 90 napon belül meg kell történnie;

mivel elhalasztották a 180. pályázati felhívásra vonatkozó maximális támogatás rögzítését, amely esetben a pályázatok benyújtásának határideje 1997. december 9. volt; mivel a tagállamokat a határozatról csak 1998. január 9-én értesítették; mivel ezért az érintett vajkoncentrátum előállításának határidejét 1998. március 31-ig meg kell hosszabbítani;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 429/90/EGK rendelet 9. cikkének (1) bekezdése a következő albekezdéssel egészül ki:

"Azonban a 180. pályázati felhívás alapján odaítélt vajkoncentrátum-mennyiségek esetében, amelyre vonatkozóan a pályázatok benyújtási határideje 1997. december 9. volt, az első francia bekezdésben említett határidő 1998. március 31."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. február 20-án.

a Bizottság részéről

Franz Fischler

a Bizottság tagja

[1] HL L 206., 1996.8.16., 21. o.

[2] HL L 148., 1968.6.28., 13. o.

[3] HL L 174., 1995.7.26., 27. o.

[4] HL L 45., 1990.2.21., 8. o.

[5] HL L 4., 1998.1.8., 39. o.

--------------------------------------------------
A Bizottság 1498/98/EK rendelete

(1998. július 14.)

a gyümölcs és zöldség behozatalára vonatkozó intézkedések részletes alkalmazási szabályainak megállapításáról szóló 3223/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2520/97/EK bizottsági rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 32. cikke (2) bekezdésére,

mivel a legutóbb a 2375/96/EK rendelettel [3] módosított 3223/94/EK bizottsági rendelet [4] megállapította a gyümölcs és zöldség behozatalára vonatkozó intézkedések részletes alkalmazási szabályait;

mivel a belépési ár rögzítése megköveteli, hogy a legutóbb a 82/97/EK európai parlamenti és tanácsi rendelettel [5] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [6] 29. cikkének (1) bekezdésében előírt vámérték meghatározásának szabályait úgy alkalmazzák, hogy az biztosítsa a két számítási eljárás összhangját; mivel ezt, elsősorban a vámáru-nyilatkozatok kiállításának megkönnyítése végett, a 3223/94/EK rendelet szövegében is kifejezetten szerepeltetni kell;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 3223/94/EK rendelet 5. cikke a következő (1b) bekezdéssel egészül ki:

"(1b) Ha a belépési árat a termékek – származási országban irányadó – FOB-ára alapján állapítják meg, a vámértéket az ezzel az árral érintett értékesítés alapján állapítják meg.

Ha a belépési árat az (1) bekezdés b) vagy c) pontjaiban vagy az (1a) bekezdés b) pontjában előírt eljárások valamelyike szerint határozzák meg, úgy a vámértéket a belépési áréval azonos alapon állapítják meg."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 14-én.

a Bizottság részéről

Franz Fischler

a Bizottság tagja

[1] HL L 346., 1997.12.17., 41. o.

[2] HL L 297., 1996.11.21., 1. o.

[3] HL L 325., 1996.12.14., 5. o.

[4] HL L 337., 1994.12.24., 66. o.

[5] HL L 17., 1997.1.21., 1. o.

[6] HL L 302., 1992.10.19., 1. o.

--------------------------------------------------
A Bizottság 1443/98/EK rendelete

(1998. július 6.)

a rizstermékágazatban a Kanári-szigetekre vonatkozó ellátási mérleg megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2348/96/EK rendelettel [1] módosított, az egyes mezőgazdasági termékek tekintetében a Kanári-szigetek javára egyedi intézkedések bevezetéséről szóló, 1992. június 15-i 1601/92/EGK tanácsi rendeletre [2] és különösen annak 3. cikke (4) bekezdésére,

mivel a Kanári-szigetek egyes mezőgazdasági termékekkel való ellátására vonatkozó egyedi intézkedések végrehajtásának közös részletes szabályait a legutóbb a 825/98/EK rendelettel [3] módosított 2790/94/EK bizottsági rendelet [4] állapítja meg;

mivel az 1601/92/EGK rendelet 2. cikkének alkalmazása érdekében a Kanári-szigetek tekintetében előzetes ellátási mérleget kell megállapítani a rizstermékágazatra vonatkozóan; mivel e mérleget a régió követelményeire alapozva kell megállapítani;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1601/92/EGK rendelet 2. cikke alkalmazásában a rizstermékágazatra vonatkozó előzetes ellátási mérlegben meghatározott azon mennyiségeket, amelyek mentesülnek a behozatali vámok alól, vagy részesülnek a Közösség többi részéből érkező termékekre vonatkozó közösségi támogatásból, a melléklet tartalmazza.

2. cikk

Ez a rendelet az Európai Közösségek Hivatalos Lapjában való kihirdetésének napját követő napon lép hatályba.

Ezt a rendeletet 1998. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 6-án.

a Bizottság részéről

Franz Fischler

a Bizottság tagja

[1] HL L 320., 1996.12.11., 1. o.

[2] HL L 173., 1992.6.27., 13. o.

[3] HL L 117., 1998.4.21., 5. o.

[4] HL L 296., 1994.11.17., 23. o.

--------------------------------------------------

MELLÉKLET

A rizsre vonatkozó ellátási mérleg a Kanári-szigetek tekintetében az 1998. július 1-jétől 1999. június 30-ig tartó forgalmazási időszakra

(tonnában) |

Termék (KN-kód) | Kanári-szigetek |

| |

Hántolt rizs | 100630 | 13000 |

Tört rizs | 100640 | 2600 |

--------------------------------------------------
A Tanács 1101/98/EK rendelete

(1998. május 25.)

a baromfihúsra vonatkozó egyes forgalmazási előírásokról szóló 1906/90/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [1] és különösen annak 2. cikke (2) bekezdésére,

tekintettel a Bizottság javaslatára,

mivel az 1906/90/EGK rendelet [2] a baromfihúsra vonatkozólag megállapít egyes forgalmazási előírásokat;

mivel a baromfihúst egyre inkább darabokban forgalmazzák; mivel ezért a víztartalom ellenőrzését ki kell terjeszteni a baromfihús egyes részeire is,

ELFOGADTA EZT A RENDELETET:

1. cikk

Az 1906/90/EGK rendelet 7. cikkének (1) bekezdése helyébe a következő rendelkezés lép:

"(1) A technikailag elkerülhetetlen vízfelvétel százalékos értékeit, amelyet a friss, a fagyasztott és a mélyhűtött hasított test, illetve ennek darabjai előállítása során nem szabad túllépni, továbbá az előírás betartásának ellenőrzésére szolgáló egységes módszereket a 2777/75/EGK rendelet 17. cikkében megállapított eljárással összhangban kell meghatározni."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. május 25-én.

a Tanács részéről

az elnök

J. Cunningham

[1] HL L 282., 1975.11.1., 77. o. A legutóbb a 2916/95/EK rendelettel (HL L 305., 1995.12.19., 49. o.) módosított rendelet.

[2] HL L 173., 1990.7.6., 1. o. A legutóbb a 3204/93/EK rendelettel (HL L 289., 1993.11.24., 3. o.) módosított rendelet.

--------------------------------------------------
A Bizottság 280/98/EK rendelete

(1998. február 3.)

a tej- és tejtermékpiac közös szervezésének kiegészítő szabályairól szóló 2597/97/EK tanácsi rendelet bizonyos rendelkezéseitől a Finnországban és Svédországban termelt fogyasztói tej vonatkozásában való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel Ausztria, Finnország és Svédország csatlakozási okmányára és különösen annak 149. cikke (1) bekezdésére,

(1) mivel a 2596/97/EK tanácsi rendelet [1] meghosszabbítja azt az időszakot, amelynek során átmeneti intézkedéseket fogadhatnak el a csatlakozás idején Ausztriában, Finnországban és Svédországban érvényes rendelkezésekről a piac közös szervezésének alkalmazásából eredő rendelkezésekre való átállás megkönnyítése érdekében; mivel a Finnországban és Svédországban termelt fogyasztói tej zsírtartalmára vonatkozó követelmények tekintetében ezt az időszakot 1999. december 31-ig meghosszabbították;

(2) mivel a csatlakozási okmány szerint Finnországnak és Svédországnak a fogyasztói tej zsírtartalmára vonatkozó, a 2597/97/EK rendelet [2] által 1998. január 1-jétől hatályon kívül helyezett és felváltott 1411/71/EGK tanácsi rendelet [3] által meghatározott követelményektől való eltérést biztosítottak; mivel ez az eltérés 1997. december 31-én lejár; mivel az érintett tagállamok különös helyzetére, valamint a szükséges módosítások mértékére való tekintettel ezt az eltérést ideiglenesen meg kell hosszabbítani annak érdekében, hogy lehetővé tegyék számukra a Közösség többi részén érvényben lévő rendelkezésekhez való alkalmazkodást;

(3) mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2597/97/EK rendelet 3. cikkének (1) bekezdése ellenére a zsírtartalomra vonatkozó követelményeket nem kell alkalmazni az 1998. január 1-je és 1999. december 31-e között Finnországban és Svédországban termelt fogyasztói tejre. Az e két tagállamban termelt és az ezen eltérés alá tartozó fogyasztói tej csak az előállító országban hozható forgalomba, illetve csak harmadik országba exportálható.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1998. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. február 3-án.

a Bizottság részéről

Franz Fischler

a Bizottság tagja

[1] HL L 351., 1997.12.23., 12. o.

[2] HL L 351., 1997.12.23., 13. o.

[3] HL L 148., 1971.7.3., 4. o.

--------------------------------------------------
A Bizottság 1406/98/EK rendelete

(1998. július 1.)

az egyes mezőgazdasági termékekre vonatkozó engedmények közösségi vámkontingens formájában történő megállapításáról, valamint a többoldalú kereskedelmi tárgyalások uruguayi fordulója során kötött, a mezőgazdaságról szóló megállapodás figyelembevétele céljából az Európa-megállapodásokban előírt bizonyos mezőgazdasági engedmények önálló és átmeneti intézkedésként történő kiigazításáról szóló 3066/95/EK rendeletben szereplő egyes engedmények felfüggesztéséről szóló 703/98/EK tanácsi rendelet 1. cikkében szereplő intézkedések hatályon kívül helyezéséről

AZ EURÓPAI BIZOTTSÁG,

tekintettel az Európai Közösséget létrehozó szerződésre,

tekintettel az egyes mezőgazdasági termékekre vonatkozó engedmények közösségi vámkontingens formájában történő megállapításáról, valamint a többoldalú kereskedelmi tárgyalások Uruguayi Fordulója során kötött, a mezőgazdaságról szóló megállapodás figyelembevétele céljából az Európa-megállapodásokban előírt bizonyos mezőgazdasági engedmények önálló és átmeneti intézkedésként történő kiigazításáról szóló 3066/95/EK rendeletben szereplő egyes engedmények felfüggesztéséről szóló, 1998. március 17-i 703/98/EK tanácsi rendeletre [1] és különösen annak 2. cikkére,

mivel a legutóbb az 1595/97/EK rendelettel [2] módosított 3066/95/EK tanácsi rendelet [3] az egyes feldolgozott mezőgazdasági termékekre közösségi vámkontingens formájában engedményeket állapít meg, valamint a többoldalú kereskedelmi tárgyalások uruguayi fordulója során megkötött mezőgazdasági megállapodás figyelembevétele céljából az Európai Megállapodásokban foglalt egyes mezőgazdasági engedmények önálló és átmeneti intézkedés formájában történő kiigazítását írja elő;

mivel miután a Cseh Köztársaság egyoldalúan növelte a Közösségből származó egyes mezőgazdasági termékekre vonatkozó behozatali vámokat, a 703/98/EK rendelet a Közösség kereskedelmi érdekeinek megóvása érdekében ugyanilyen önálló módon felfüggesztette a 3066/95/EK rendeletben megállapított egyes engedményeket;

mivel a Cseh Köztársaság a közelmúltban hatályon kívül helyezte az egyes mezőgazdasági termékekre vonatkozó behozatali vámokat, újra megteremtve a viszonossági alapon történő elbánást;

mivel az e rendeletben foglalt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A 703/98/EK rendelet 1. cikkében megállapított intézkedések hatályukat vesztik.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 1-jén.

a Bizottság részéről

Franz Fischler

a Bizottság tagja

[1] HL L 98., 1998.3.31., 1. o.

[2] HL L 216., 1997.8.8., 1. o.

[3] HL L 328., 1995.12.30., 31. o.

--------------------------------------------------
A Bizottság 152/98/EK rendelete

(1998. január 22.)

a Marokkóból származó olívaolaj behozatalára vonatkozó különleges rendelkezések alkalmazására irányuló egyes szabályok megállapításáról szóló 2006/97/EK tanácsi rendelet alkalmazása részletes szabályainak megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a Marokkóból származó olívaolaj behozatalára vonatkozó különleges rendelkezések alkalmazására irányuló egyes szabályok megállapításáról szóló, 1997. október 9-i 2006/97/EK tanácsi rendeletre [1] és különösen annak 4. cikkére,

tekintettel a legutóbb az 1161/97/EK rendelettel [2] módosított, a többoldalú kereskedelmi tárgyalások uruguayi fordulóján megkötött megállapodások végrehajtásához a mezőgazdasági ágazatban szükséges kiigazításokról és átmeneti intézkedésekről szóló, 1994. december 22-i 3290/94/EK tanácsi rendeletre [3] és különösen annak 3. cikkére,

mivel a 2006/97/EK rendelet 2. cikkének (2) bekezdésében előírt vámcsökkentés minden olyan olívaolaj-importra érvényes, amelynél az importőr az olaj behozatalakor igazolja, hogy a külön exportdíj az importárban megjelenik; mivel a fenti intézkedés alkalmazása érdekében rendelkezni kell, hogy az importőr igazolást nyújtson be arról, hogy a szóban forgó díjat visszatérítették az exportőrnek;

mivel a legutóbb az 1163/97/EK rendelettel [4] módosított, többek között az Algériából származó olívaolaj behozatalára vonatkozó különleges rendelkezések ideiglenes kiigazításáról szóló 2146/95/EK bizottsági rendelet [5] előírásokat állapít meg e rendelkezésekre; mivel ezeket a rendelkezéseket az e rendeletben megállapított részletes végrehajtási szabályokra tekintettel hatályon kívül kell helyezni;

mivel az e rendeletben előírt intézkedések összhangban vannak Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 2006/97/EK rendelet 2. cikkének (2) és (3) bekezdésében előírt rendelkezések minden olyan behozatalra érvényesek, amelynél az importőr a szabad forgalomba bocsátáshoz benyújtott vámáru-nyilatkozat elfogadásakor igazolja, hogy a külön exportdíj megjelenik az importárban, és hogy ő ezt a díjat az említett rendelet 2. cikk (2) bekezdésében előírtak szerint a Közösségbe való behozatalkor levonható összeg erejéig visszatérítette az exportőrnek.

(2) Az (1) bekezdés szerinti igazolás bármely olyan közigazgatási, kereskedelmi vagy banki okmány lehet, amelyet a vámhatóságok elfogadnak.

(3) E rendelet alkalmazásában "exportőr" alatt a Marokkóra vonatkozó EUR.1 bizonyítványban feltüntetett személy értendő.

2. cikk

A 2146/95/EK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. január 22-én.

a Bizottság részéről

Franz Fischler

a Bizottság tagja

[1] HL L 284., 1997.10.16., 13. o.

[2] HL L 169., 1997.6.27., 1. o.

[3] HL L 349., 1994.12.31., 105. o.

[4] HL L 169., 1997.6.27., 4. o.

[5] HL L 215., 1995.9.9., 1. o.

--------------------------------------------------
A Bizottság 83/1999/EK rendelete

(1999. január 13.)

a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 9. cikkére,

mivel a francia kormány a 2081/92/EGK rendelet 9. cikkével összhangban kérelmezte a legutóbb az 1549/98/EK rendelettel [3] módosított 1107/96/EK bizottsági rendelet [4] útján oltalom alatt álló eredetmegjelölésként bejegyzett "Ossau-Iraty Brebis-Pyrénées" elnevezés "Ossau-Iraty" elnevezésre történő módosítását;

mivel a módosítási kérelem vizsgálata azt mutatta, hogy ez egy jelentéktelen módosítás; mivel egy bejegyzett elnevezés módosítását alapvetően lényeges módosításnak kell ugyan tekinteni, de a kérelmezett módosítás nem csorbítja a kérdéses elnevezés tulajdonosainak jogait; mivel ezenkívül a módosítás nem csorbítja más termelők jogait sem;

mivel a 2081/92/EGK rendelet 9. cikkében meghatározott eljárással összhangban a Bizottság 1998. március 20-án úgy határozott, hogy – mivel jelentéktelen módosításról van szó – a 6. cikkben előírt eljárást nem kell alkalmazni;

mivel arról is határozat született, hogy ez a módosítás megfelel a 2081/92/EGK rendeletnek; mivel ezért az "Ossau-Iraty Brebis-Pyrénées" elnevezés "Ossau-Iraty" elnevezésre történő módosítását be kell jegyezni, és az 1107/96/EK rendelet mellékletét ennek megfelelően módosítani kell;

mivel a 2081/92/EGK rendelet 6. cikkének (4) bekezdésével összhangban az "Ossau-Iraty Brebis-Pyrénées" elnevezés "Ossau-Iraty" elnevezésre történő módosítását közzé kell tenni az Európai Közösségek Hivatalos Lapjában,

ELFOGADTA EZT A RENDELETET:

1. cikk

Az 1107/96/EK rendelet mellékletében az "Ossau-Iraty Brebis-Pyrénées" oltalom alatt álló eredetmegjelölés helyébe az "Ossau-Iraty" elnevezés lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. január 13-án.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL L 202., 1998.7.18., 25. o.

[4] HL L 148., 1996.6.21., 1. o.

--------------------------------------------------